‘BSV’ se Tyson, Alri deel babanuusTyson Zunckel in ‘n skermgreep uit die video. Tyson en Alri Zunckel, wat as deelnemers aan die maatsoekreeks, Boer soek ŉ vrou, ontmoet het, het pas die nuus gedeel dat hulle gesin binnekort gaan uitbrei. Die Zunckels het ŉ video op sosiale media gedeel waarin Tyson ŉ string sonarfoto’s vashou, terwyl hy masjinerie in ŉ landery op die plaas bestuur. “Seisoene kom en seisoene gaan, definitief opgewonde vir die nuwe seisoen,” het Alri by die video geskryf. Sy het ook nog ŉ foto gedeel waarin sy verklap dat baba Zunckel in Oktober vanjaar sy of haar opwagting sal maak. A post shared by Alri Zunckel (@alri.zunckel) Tyson (34) van Bergville in KwaZulu-Natal was tydens die 14de seisoen van Boer soek ŉ vrou die gewildste boer wat die meeste briewe ontvang het. Alri het sy oog gevang en die twee het byna dadelik die skoot hoog deur gehad. Hy het in Mei verlede jaar tydens Alri se verjaardagnaweek ŉ verloofring aan haar vinger gesteek en hulle is in September getroud. A post shared by Tyson Zunckel (@tysonzunckel)